OpenLLM-France/wikimedia huggingface dataset:
# Kanaklata Barua

Kanaklata Barua (assameraz: কনকলতা বৰুৱা), Birbala edo Shaheed ezizenez ere ezaguna, (Borangabari, 1924ko abenduaren 22a – ibidem, 1942ko irailaren 20a) Indiako independentziaren aldeko aktibista eta India Osoko Ikasleen Federazioko liderra izan zen. 1942an Britainiar Rajeko poliziak tiroz hil zuen, bandera nazionala zeraman kalejira gidatzen ari zela.

## Bizitza

Krishna Kanta eta Karneshwari Baruaren alaba, Kanaklata Barua 1924ko abenduaren 22an jaio zen Borangabari herrixkan. Bost urte zituela, ama hil zitzaion eta aita berriro ezkondu zen, eta hamahiru urte zituela, hura ere hil zen. Hirugarren mailan ikasketak utzi zituen neba-ahizpa txikiak zaintzeko.
Quit India mugimenduan, Barua Mrityu Bahini heriotza-eskuadroan sartu zen. 1942ko irailaren 20an, bandera nazionala polizia-etxean jarriko zutela erabaki zuten. Baruak armarik gabeko kalejira gidatu zuen. Rebati Mahan Som poliziak ohartarazi zien ondorio larriak izango zituztela euren planarekin aurrera egiten bazuten. Abisuaren ostean ere, kalejirak aurrera jarraitu zuen, eta polizia tiroka hasi zen. Barua hil ondoren, Mukunda Kakotik bandera hartu zuen, baina laster hari ere tiro egin zioten. Baruak 17 urte zituen hil zenean.

## Omenaldiak

2010ean, Kanaklata Baruaren monumentua inauguratu zuten Gauripurren.
2016an, Chandra Mudoi zinema zuzendariak Baruari buruzko filma zuzendu zuen, Epaah Phulil Epaah Xoril.

## Erreferentziak

* ↑ (Ingelesez) «Swahid Divas Observed at Gohpur» Pratidin Time 2019-09-20 (Noiz kontsultatua: 2024-05-24).
* ↑ (Ingelesez) Pathak, Guptajit. (2008). Assamese Women in Indian Independence Movement: With a Special Emphasis on Kanaklata Barua. New Dehli: Mittal Publications, 52 or. ISBN 9788183242332. (Noiz kontsultatua: 2024-05-24).
* ↑ (Ingelesez) «Kanaklata Barua (1924-1942)» Stree Shakti (Noiz kontsultatua: 2024-05-24).
* ↑ (Ingelesez) Boro, Shambhu. «Due recognition for Kanaklata, Mukunda sought» The Assam Tribune 2012-03-14 jatorrizkotik artxibatua (artxibatze data: 2016-03-03) (Noiz kontsultatua: 2024-05-24).
* ↑ (Ingelesez) «Statue of Kanaklata Barua unveiled» The Assam Tribune 2010-09-15 (Noiz kontsultatua: 2024-05-24).
* ↑ (Ingelesez) Konwar, Rajiv. «Kanaklata story in Hindi» The Telegraph 2016-07-24 jatorrizkotik artxibatua (artxibatze data: 2016-07-26) (Noiz kontsultatua: 2024-05-24).

## Kanpo estekak

* Datuak: Q6360441
* Multimedia: Kanaklata Barua / Q6360441
# Kanagawako olatu handia

Kanagawako olatu handia (japonieraz, 神奈川沖浪裏 Kanagawa-oki nami ura, hitzez hitz, "Itsaso zabaleko olatupean Kanagawan"), baita Olatua ala Olatu Handia izenburuaz ere ezaguna, Katsushika Hokusai japoniar margolari eta grabatzailearen xilografia bat da, 1829-1833 artean egina, Edo Aroan.
Hokusairen ezagunena da eta haren Fugaku sanjūrokkei (富嶽三十六景, «Fuji mendiaren hogeita hamasei ikuspegi») saileko lehenbizikoa; bere generoko estanpa ospetsuenetakoa izateaz gain, munduko irudi ezagunenetakoa ere bada. Xilografia hori egiteko erabili zen moldearen hainbat milaka kopia egin ziren, horietako asko europar bildumatzaileen eskuetara iritsiak. 1870eko hamarkadatik aurrera, frantses artista eta bildumatzaileen artean oso preziatua eta ospetsua bihurtu zen.
Gaur egun, hainbat museok artelan horren aleak dituzte, tartean Tokioko Museo Nazionala, Guimet museoa, New Yorkeko Metropoliar Museoa, Britainiar Museoa, Frantziako Liburutegi Nazionala eta Kataluniako Arte Museo Nazionala.

## Kanpo estekak

* Datuak: Q252485
* Multimedia: The Great Wave off Kanagawa by Katsushika Hokusai / Q252485
# Kanak

Kanak Kaledonia Berriko etnia indigena da. 2014ko erroldaren arabera, kolektibitatearen %39,1a osatzen dute, guztira, 104.000 lagun.
Ozeaniako parte batzuetako biztanleei eman zitzaien izena izan zen, desegokia berez. Kanaka hitzetik dator, “gizon” hawaieraz. Frantsesek Kaledonia Berriko biztanleak izendatzeko erabili zuten.

## Erreferentziak

* ↑ Euskaltzaindia. (PDF) 90. arauaː Munduko herriak eta etniak. .
* ↑ (Frantsesez) Institute de la Statistique et des études économiques Nouvelle-Calédonie. Structure de la population et evolutions. .
* ↑ Lur entziklopedietatik hartua.

## Kanpo estekak

* Datuak: Q178631
* Multimedia: Kanak / Q178631
# Kanako Ito

Kanako Ito (japonieraz: 伊藤 香菜子, Ito Kanako, 1983ko Uztailaren 20a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2001 | 6 | 2 |
| 2002 | 3 | 0 |
| 2003 | 0 | 0 |
| 2004 | 0 | 0 |
| 2005 | 0 | 0 |
| 2006 | 0 | 0 |
| 2007 | 1 | 1 |
| 2008 | 0 | 0 |
| 2009 | 0 | 0 |
| 2010 | 0 | 0 |
| 2011 | 0 | 0 |
| 2012 | 3 | 0 |
| Guztira | 13 | 3 |

## Erreferentziak

* ↑ Japan Football Association
* ↑ 2012 Japan Football Association
* Datuak: Q11380506
# 2019ko Nafarroako Bertsolari Txapelketa

2019ko Nafarroako Bertsolari Txapelketa Nafarroako Bertsolari Txapelketaren 44. edizioa izan zen. 2019ko urtarrilaren 18 eta martxoaren 23 bitartean ospatu zen. 30 bertsolarik hartu zuten parte eta guztira 10 saio egin ziren: 2 aurre-kanporaketa, 4 final-laurden, 3 finalaurreko eta finala. Finala martxoaren 23an jokatu zen, Iruñeko Anaitasuna kiroldegian, 17:30etan. Joxema Leitzak jantzi zion txapela Julio Soto irabazleari.

## Parte-hartzaileak

30 bertsolarik eman zuten izena.

### Bertsolariak

* Sahats Aleman
* Saioa Alkaiza
* Mintxo Astiz
* Ander Baiano
* Patxi Castillo
* Amaia Elizagoien
* Eneko Fernandez
* Iban Garro
* Egoitz Gorosterrazu
* Iker Gorosterrazu
* Idoia Granizo
* Joanes Illarregi
* Xabat Illarregi
* Aitor Irastortza
* Saats Karasatorre
* Aimar Karrika
* Mikel Lasarte
* Eneko Lazkoz
* Endika Legarra
* Xabier Maia
* Irati Majuelo
* Diego Riaño
* Sarai Robles
* Josu Sanjurjo
* Oskar Sanz de Acedo
* Julio Soto
* Xabier Terreros
* Alazne Untxalo
* Julen Zelaieta
* Joana Ziganda

### Gai-jartzaileak

* Elisa Almandoz
* Rosita Anakabe
* Fernando Anbustegi
* Maider Ansa
* Ainhoa Aranburu
* Ander Aranburu
* Maialen Belarra
* Miren Bidarte
* Migel Mari Elosegi "Luze"
* Zigor Gartzia "Zian"
* Ainhoa Iriarte
* Ainhoa Larretxea
* Kizkitza Mujika
* Pablo Perez
* Alaitz Rekondo

### Epaileak

* Jon Abril
* Mikel Beaumont
* Joseba Beltza
* Nerea Bruño
* Arkaitz Goikoetxea
* Saioa Mitxelena
* Amaia Telletxea

## Saioak
### Aurre-kanporaketak
#### Iruñea

Iruñeko aurre-kanporaketa Txantreako Auzotegi aretoan jokatu zen, 2019ko urtarrilaren 18an.

#### Irunberri

Irunberriko aurre-kanporaketa Gizarte Etxean jokatu zen, 2019ko urtarrilaren 19an.

### Final-laurdenak
#### Tutera

Lehen final-laurdena Tuterako Musika Eskolan egin zen, 2019ko otsailaren 9an.

#### Urdazubi

Bigarren final-laurdena Urdazubiko Kultur Etxean egin zen, 2019ko otsailaren 10ean.

#### Irurita

Hirugarren final-laurdena Iruritako Gizarte Bilgunean jokatu zen, 2019ko otsailaren 16an.

#### Lizarra

Laugarren final-laurdena Lizarrako Gazteriaren Etxean egin zen, 2019ko otsailaren 17an.

### Finalaurrekoak
#### Atarrabia

Lehenengo finalaurrekoa Atarrabiako Kultur Etxean jokatu zen, 2019ko martxoaren 3an.

#### Etxarri Aranatz

Bigarren finalaurrekoa Etxarri Aranatzeko Kultur Etxean jokatu zen, 2019ko martxoaren 9an.

#### Lesaka

Hirugarren finalaurrekoa Lesakako Harriondoa Kultur Etxean jokatu zen, 2019ko martxoaren 10ean.

### Finala

Finala Iruñean ospatu zen, Anaitasuna kiroldegian, 2019ko martxoaren 23ko 17:30etan.

## Erreferentziak

* 1 2 (Noiz kontsultatua: 2019-2-5).
* ↑ bertsozale.eus (Noiz kontsultatua: 2019-2-10).
* ↑ bertsozale.eus (Noiz kontsultatua: 2019-2-11).
* ↑ bertsozale.eus (Noiz kontsultatua: 2019-2-17).
* ↑ bertsozale.eus (Noiz kontsultatua: 2019-2-17).
* ↑ bertsozale.eus (Noiz kontsultatua: 2019-3-3).
* ↑ bertsozale.eus (Noiz kontsultatua: 2019-3-10).
* ↑ bertsozale.eus (Noiz kontsultatua: 2019-3-10).
* ↑ bertsozale.eus (Noiz kontsultatua: 2019-3-24).

## Kanpo estekak

* Datuak: Q65216376
# 2019ko Nafarroako Itzulia

2019ko Nafarroako Itzulia :
| Datu orokorrak ||
| Lasterketa | 58. Nafarroako Itzulia |
| Datak | maiatzak 29 – 2019.eko ekainak 2 |
| Herrialdea | Espainia |
| Irteera-lekua | Lizarra |
| Helduera-lekua | Lizarra |
| Emaitzak ||
| Txapelduna | Jefferson Cepeda |
| Txapeldunordea | Kobe Goossens (Lotto-Soudal U23) |
| Hirugarrena | Camilo Castro (AV Villas) |
| Eskalatzailerik onena | Camilo Castro (AV Villas) |
| ◀2018 | 2022▶ |
| Dokumentazioa ||
2019ko Nafarroako Itzulia, Nafarroako Itzuliko LVIII. ekitaldia izan zen. Bost etapatan banatua, Lizarran hasi eta bukatu zen. Ekitaldi honen babesle nagusiak Laboral Kutxa eta Nafarroako Gobernua izan ziren.

## Taldeak

* Lizarte
* Gomur-Cantabria infinita
* Grupo Deportivo Supermercados Froiz
* Goierriko TB-Laboral Kutxa
* Caja Rural
* Eibar Energía Hiria-Debabarrena
* Grupo Eulen
* Eiser Hirumet
* Telco,m
* Team Compak
* Aiarabide Trek Electroalavesa
* Cafés Baqué
* Escribano Sports Team
* Vigo-Rias Baixas
* Valverde Team
* AVC Aix-en-Provence
* AV Villas Auteco
* Dare Bikes Development
* Delio Gallina Colosio Eurofeed
* Kometa Cycling Team
* Lotto Soudal

## Etapak

| Etapa | Data | Ibilbidea | Kilometroak | Etapa garailea | Sailkapen nagusiko liderra |
| 1. | maiatzak 29 | Lizarra - Lodosa | 139,7 | Arne Marit | Arne Marit |
| 2. | maiatzak 30 | Iruñea - Zangoza | 132,5 | Maxim Van Gils | Maxim Van Gils |
| 3. | maiatzak 31 | Lizarte - Tafalla | 139,5 | Carmelo Urbano | Andrés Camilo Castro |
| 4. | ekainak 1 | Tafalla - Muskilda | 150,6 | Simon Carr | Gerard Armillas |
| 5. | ekainak 2 | Aranguren - Lizarra | 97,3 | Jefferson Cepeda | Jefferson Cepeda |

## Erreferentziak

* ↑ 2019ko Nafarroako Itzuliko sailkapen orokorra

## Kanpo estekak

* Datuak: Q117447924
# Juan Abando Urrejola

Juan Abando Urrejola "Erletxue" (Bilbo, 1885ko otsailaren 8a - ib., 1946ko maiatzaren 6a) euskal idazlea izan zen.
Herri poesia, ipuinak eta kazetari artikuluak idatzi zituen Excelsior eta Euzkadi aldizkaritan. Erletxue euskaraz eta Egas gaztelaniaz idazten zuenean, zituen ezizenak dira.
# Juan Agustin Zumalabe

Juan Agustin Zumalabe Mendiburu (Donostia, Gipuzkoa, 1914ko apirilaren 28a - 1981eko martxoaren 8a) euskal olerkaria eta itzultzailea izan zen. Donostiako akademia bateko irakaslea zen. Bernardo Estornesen gaztelerazko obra bat euskaratu zuen, Sabin Euskalduna izenburupean (1935). Urte berean euskaratu zuen Jules Verneren Munduari bira 80 egunetan obra, baina 1936. urtean itzulpena desagertu egin zen Eusko Ikaskuntza elkarteko bulegotik. Harena da, halaber, Joku ta kirolak obra (1935). Aingeru Irigarairekin eta Imanol Olaizolarekin batera Eusko Ikaskuntza berpiztea lortu zuten 1978. urtean, eta bertako idazkari nagusi izan zen hil arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260933
# Juan Akurio

Juan Akurio XVI. mendeko itsastar bermeotarra izan zen.
Fernando Magallaesen agindupean zeuden 234 itsasgizonekin batera, Sevillan 1519ko abuztuaren 10ean munduari bira osoa eman zion lehenbiziko espedizioan parte hartu zuzen. Juan Akurio Concepción ontzian kontramaisu zuten.
1521ean, Juan Sebastian Elkano Filipinetan buruzagi bihurtu zen eta beste 18 gizonekin (tartean, Juan Zubileta eta Juan Arratiakoa) espedizioaren bidea aldatu, eta bide berdinetik itzuli beharrean munduari bira ematea erabaki zuten. 1522ko irailaren 6an Victoria ontzia Sanlúcar de Barramedara heldu zen. Bidaia bukatu zutenen itsastarren zerrendan, Juan Akurio pilotu gisa agertzen da.

## Erreferentziak

* ↑ Gorostidi Gelbenzu, Angel de. (1907). «Los euskaros en la primera vuelta al mundo» Euskal-Erria (57): 384..
* Datuak: Q19947814
# Juan

Juan hauetako bat izan daiteke:
* Juan Zelaia, enpresaburua eta euskaltzalea izan zen
* Juan Perón, argentinar militar eta politikaria izan zen
* Juan Mari Atutxa (1941), politikari bizkaitarra da
* Juan Ramón Jiménez, espainiar olerkaria izan zen
* Juan Zabaleta (1894–1950), euskal bertsolaria izan zen
* Juan Campisteguy Oxcoby (1859–1937), militar, abokatu eta politikari uruguaitarra izan zen
# Juan-juan

Juan-juan, batzuetan Jwen-jwen, Jou-jan, Jeu-jen, edo Geougen (txineraz, «inurri-intsektuak»), Asiako erdialdeko herri mongoliarren konfederazioa izan zen.
Mantxuriatik Turkestanera zabaltzen zen inperio bat osatu zuen konfederazio honek V. mendearen hasieratik VI. mende erdialdera arte.
Hunoekin batu ziren aliantzan, eta Txinako iparraldeko Wei dinastiaren aurka borrokatu ziren. 552. urtean, inperio horretan bizi ziren herri turkiarrak matxinatu eta, Wei dinastiaren laguntzaz, menderatu egin zuten juan-juan inperioa. V. mendean Europa aldera jo zuen herri avaroa juan-juan taldeko herria zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q155361
* Multimedia: Rouran Khaganate / Q155361
# Juan-les-Pins

Juan-les-Pins edo Juan (frantsesez ʒɥɑ̃ ahoskatua; okzitanieraz: Joan dei Pins edo bertoko aldaeraz Jouan dei Pin) Antibesko auzo eta opor-lekua da, Kosta Urdinean dagoena. Udalerri-buruaren hegoaldean eta Antibesko lurmuturraren mendebaldean dago, Mediterraneoren itsasertzean.

## Historia

John Dos Passos, Ernest Hemingway edota F. Scott Fitzgerald idazleek estimatua, bertoko bainuetxea 1882an sortu eta 1920ko hamarkadan, Frank Jay Gould et a Édouard Baudoini esker, garatu zuten. 1925ean Le Provençal hotela eta 1927an kasino bat eraiki zituzten. Années folles garaian, turismo gune ospetsu bilakatu zen eta Bigarren Mundu Gerraren ondoren, «europar New Orleans» deitu zioten.

## Kanpo estekak

* Datuak: Q1026520
* Multimedia: Juan-les-Pins / Q1026520
# Juan Ajuriagerra kalea (Bilbo)

Juan Ajuriagerra kalea :
| Bilbo, Abando barrutia, Abando ||
| Ajuriagerra kaleko eraikinaren xehetasuna. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Juan Ajuriagerra kalea Juan Ajuriagerra kalea Juan Ajuriagerra kalea ||
| Koordenatuak: | 43°15′56.36″N 2°55′59.08″W﻿ / ﻿43.2656556°N 2.9330778°W﻿ / 43.2656556; -2.9330778 |
Juan Ajuriagerra kalea, Bizkaiako Bilbo hiriburuan dagoen kale bat da, Abando auzoan. Juan Ajuriagerra politikari abertzalearen omenezko izena darama.

## Kokalekua

Ertzilla kalean hasi eta Abandoibarrako Euskadi plazan amaitzen da.

## Kanpo estekak

* Datuak: Q47247546
* Multimedia: Calle Juan de Ajuriaguerra / Q47247546
# 2019ko Nafarroako Telebista Sariak

2019ko Nafarroako Telebista Sariak Nafarroako Telebista Sarien laugarren edizioa izan zen, 2019ko azaroaren 27a Iruñean ospatu zena.

## Saridunak

Irabazleak Natalia Lacunza izan ziren gazte baloreetan (Vanessa Garde eta Mario Cornagoren aurka), Mai Garde (Alberto Undiano eta Juan Peraltaen aurka) kirol balioen kategorian, Alzheimer Gaixoen Senideen Nafarroako Elkartea (Los de Bronceren eta Plaza de La Cruz BHI aurka) gizarte-balioen kategorian, Nafarroako Familia Enpresaren Garapenerako Elkartea (Ana Monreal-en aurka) enpresa-balioen kategorian, La Pamplonesa (Flamenco-aren eta Alfredo Sanzol aurka) kultur balioen kategorian eta Tafalla (Orreaga eta Legariarekin alderatuta) herri eredugarri gisa.

## Erreferentziak

* ↑ (Gaztelaniaz) navarratelevision.es. (2019-11-27). «Éxito en los IV Premios de Navarra Televisión» navarratelevision.es (Noiz kontsultatua: 2022-12-31).
# 2019ko Ordiziako Klasika

2019ko Ordiziako Klasika :
| Datu orokorrak ||
| Lasterketa | 96. Ordiziako Klasika |
| Txapelketak | 2019 UCI Europe Tour 1.1 Spanish Road Cycling Cup 2019 |
| Data | 2019.eko uztailak 25 |
| Luzera | 165,7 km |
| Herrialdea | Espainia |
| Irteera-lekua | Ordizia |
| Helduera-lekua | Ordizia |
| Taldeak | 17 |
| Parte-hartzaileak | 117 |
| Amaitu dutenak | 69 |
| Bataz besteko abiadura | 42,288 km/o |
| Emaitzak ||
| Txapelduna | Rafael Valls (Movistar Team) |
| Txapeldunordea | Jesús del Pino (Vito-Feirense-Pnb) |
| Hirugarrena | Juan Antonio López-Cózar (Euskadi Basque Country-Murias) |
| ◀2018 | 2020▶ |
| Dokumentazioa ||
XCVI. Ordiziako Klasika- Ordiziako Udala Sari Nagusia 2019ko uztailaren 25ean egin zuten. Hasiera eta bukaera Ordizian, Abaltzisketa eta Altzo zeharkatu zituen, 165,7 km ibilbidean. 1.1 maila zuen.

## Lasterketa

18 taldek eta 117 txirrindularik hartu zuten parte, horietatik 69k bukatu zutenak.
Nagusitasunez gailendu zen Rafa Valls (Movistar) Ordiziako 96. Klasikoan. Taldeak egindako lan aparta errematatu zuen Vallsek. Azken kilometroetan jotako eraso oldarkorrari esker, bakarrik helmugaratu zen Valls. 28 segundoren tartea atera zien bigarren eta hirugarren sailkatuei: Jesús del Pinori (Vito-Feireinse) eta Juan Antonio Lópezi (Euskadi -Murias), hurrenez hurren.
Lasterketa abiatu eta berehala sartu ziren hainbat txirrindulari eguneko ihesaldian. Espero bezala, ordea, tropelak inongo arazorik gabe harrapatu zituen. Hogei kilometro faltan, João Rodriguesek eta Rubén Fernándezek erasoa jo zuten. Garaipena, bi txirrindulari horien artean egongo zela zirudien. Alta, tropelak garaiz erreakzionatu zuen eta helmugarako hamar kilometro falta zirela atzeman zituzten. Azken kilometroetan egin zuen eraso Rafa Vallsek, eta tropeleko inor ez zen Movistarreko kidea jarraitzeko gai izan. Erraz nagusitu zen.

## Sailkapen orokorra

Iturriak : ProCyclingStats Cycling Archives :

## Erreferentziak

* 1 2 «Rafa Vallsek irabazi du Ordiziako Klasikoa» Berria 2019-07-26 CC BY-SA 4.0 lizentziapean.

## Kanpo estekak

* Datuak: Q65944505
# 2019ko Paris-Roubaix

2019ko Paris-Roubaix :
| Datu orokorrak ||
| Lasterketa | 117. Paris-Roubaix |
| Txapelketa | 2019 UCI World Tour 1.UWT |
| Data | 2019.eko apirilak 14 |
| Luzera | 257 km |
| Herrialdea | Frantzia |
| Irteera-lekua | Compiègne |
| Helduera-lekua | Roubaix |
| Taldeak | 25 |
| Parte-hartzaileak | 175 |
| Amaitu dutenak | 100 |
| Bataz besteko abiadura | 43,07 km/o |
| Emaitzak ||
| Txapelduna | Philippe Gilbert (Deceuninck-Quick Step) |
| Txapeldunordea | Nils Politt (Katusha-Alpecin) |
| Hirugarrena | Yves Lampaert (Deceuninck-Quick Step) |
| ◀2018 | 2020▶ |
| | Dokumentazioa |
2019ko Paris-Roubaix txirrindularitzako lasterketa klasiko honen 117. edizioa izan zen. 2019ko apirilaren 14an ospatu zuten Compiègne eta Roubaix artean, 257 kilometroko ibilbidearekin. Proba UCI World Tourren zati izan zen.

## Sailkapen orokorra

Iturria : ProCyclingStats :

## Kanpo estekak

* Datuak: Q57084526
* Multimedia: Paris-Roubaix 2019 / Q57084526
# Jesús Gallego Rodríguez

Jesús Gallego Rodríguez (Valladolid, Espainia, 1919ko urriaren 6a - Donostia, Gipuzkoa, 2004ko abuztuaren 23a) Gaztelan jaiotako donostiar margolaria eta irakaslea izan zen.

## Biografia

Mutiko zela, bere familia Valladolidetik Bordelera joan zen bizitzera eta handik, 1927an, Donostiara. Bere kabuz ikasi zuen gaztetan margotzen, eta gerra-garaian Parisa erbesteratu zen. 1940ko hamarkadaren erdialdera Donostiara itzuli eta gero, Donostiako Arte eta Lanbide Eskolan ikasi zuen, eta Parisen osatu zuen bere prestakuntza.
Fauvismoaren eragin handia nabari zen haren gaztetako lanetan, heldutasunean figurazioaren esparrura itzuli bazen ere. 1960ko hamarkadaren erdialdera, ordea, abstrakziora jo zuen, eta, figurazioa erabat alboratu ez bazuen ere, 1965etik 1985era ziklo abstraktua osatu zuela esan daiteke. 1986tik aurrera errealismoa izan zen haren lanean nagusi, eta estetikaren bidez eduki sozial handiko aldarrikapena egin zuen marjinazioaren, drogaren eta beste arazo sozial batzuen inguruan. Garrantzi eta eragin handia izan zuen gerra ondoko euskal herritar margolari askorengan. Urte askoan belaunaldi baten baino gehiagoren maisu ere izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260375
# Jesús Glaria

Jesús Glaria izan daiteke:
* Jesús Glaria Jordán (1942-1978), aita.
* Jesús Glaria Yetano (1961-), semea.
# Jesús Górriz

Jesús Górriz Lerga (Iruñea, 1932ko udaberria - Iruñea, 2016eko abuztuaren 6a) nafar poeta izan zen. Río Arga. Revista navarra de poesía aldizkarian parte hartu zuen.

## Biografia

Iruñean jaio zen, 1932ko udaberrian, familia apal baten barruan, eta Humanitateak ikasi zituen Iruñeko Aita Paulen seminarioan. Han, hamalau edo hamabost urte zituela, Javier Mauleon bere literaturako irakasleari esker bere lehen ahapaldiak idazten hasi zen. Apaiztegia Madrilen utzi zuen, hogeita hiru urte zituela. Filosofia ere ikasi zuen.
1957an, Afrikako iparraldean (Ceutan eta Tetuanen) soldadutza egin ondoren, Iruñera itzuli zen Iruñeko Udal Aurrezki Kutxan lan egiteko aukeraren aurrean. Hemen ezagutuko du Faustino Corella bere lankidea, Pregón aldizkariaren zuzendaria, eta horrek bere poemak argitalpen horretan argitaratzea erraztuko dio, eta Angel Urrutia edo José Luis Amadoz bezalako poetekin harremanetan jarriko da.

## Lanak

* Primera señal (1973).
* La vidriera (1991).
* Memorial del gozo (1994).
* Así, y todo (2001).
* La luz del águila
* Obra poética (1950-2006) (2006).

## Erreferentziak

* Datuak: Q81905619
# Jesús García Ariño

Jesús García Ariño, pilota arloan Garcia Ariño I.a deituraz ezaguna (Atxondo, Bizkaia, 1934ko uztailaren 1a - Galdakao, 2019ko azaroaren 30a) esku huskako pilotari profesionala izan zen. Pilotari familiakoa, Ángel anaia bikia eta Roberto anaia txikia ere pilotariak izan ziren.
Buruz Buruko Txapelketa Nagusia bitan irabazi zuen: 1957an eta 1963an.

## Lehen mailako finalak

| Urtea | Txapeldun | Txapeldunordea | Emaitza | Pilotalekua |
| 1956 | Arriaran II.a | Garcia Ariño I.a | 22-13 | Astelena |
| 1957 | García Ariño I.a | Arriaran II.a | 22-11 | Deportivo |
| 1959 | Ogeta | García Ariño I.a | 22-13 | Bergara |
| 1962 | Azkarate | García Ariño I.a | 22-21 | Vitoriano |
| 1963 | García Ariño I.a | Azkarate | 22-02 | Beotibar |
| 1964 | Azkarate | García Ariño I.a | 22-14 | Anoeta |

## Kanpo estekak

* Datuak: Q9011613
# Jesús García Castilla

Jesús García Castilla Maguila (Bilbo, 1967ko abenduaren 4a) bizkaitar bateria-jotzailea da. Platero y Tú taldean hasi zen eta handik La Gripe taldera pasa zen Juantxu Olano taldekidearekin batera.

## Diskografia
### Platero y Tú

* Voy a acabar borracho, (1991), Wellcome
* Burrock'n roll, (1992), Dro.
* Muy deficiente, (1992), Dro.
* Vamos tirando, (1993), Dro.
* Hay poco rock & roll, (1994), Dro.
* A pelo, (zuzenean, 1996), Dro.
* 7, (1997), Dro.
* Correos, (2000), Dro.
* Hay mucho rock'n roll, I (2002) eta II (2005), Dro, bilduma.

### La Gripe

* Empapado en sudor, (2004), Dro.
* Animal, (2007), Dro.
* Datuak: Q11043571
# Jesús Glaria Yetano

    Artikulu hau semeari buruzkoa da; beste esanahietarako, ikus «Jesús Glaria».
Jesús Glaria Yetano (Alesbes, 1961eko urriaren 27a) nafar futbolari ohia da, atzelari moduan aritzen zena. bere familia futbolariz josita dago. Aita (Glaria I) eta osabak (Glaria II, Glaria III eta Glaria IV) futbolari profesionalak izan ziren. Anaia nagusia José Francisco futbolean aritu zen ere.

## Ibilbidea

| Kluba | Urtea |
| Osasuna | 1983-1984 |
| CD Logroñés | 1984-1985 |
| Unió Esportiva Lleida | 1987-1988 |
| Real Zaragoza | 1988-1991 |
| Unió Esportiva Sant Andreu | 1991-1993 |
| Club Deportivo Tudelano | 1993-1994 |

## Kanpo estekak

* Datuak: Q19714855